พระราชกฤษฎีกาจัดตั้งเทศบาลตำบลแหลมฉบังอำเภอศรีราชาและอำเภอบางละมุงจังหวัดชลบุรีพ.ศ.๒๕๓๔ ภูมิพลอดุลยเดชป.ร.ให้ไว้ ณ วันที่๒๗ พฤศจิกายน พ.ศ. ๒๕๓๔เป็นปีที่ ๔๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลตำบลแหลมฉบัง อำเภอศรีราชาและอำเภอบางละมุงจังหวัดชลบุรีอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช ๒๕๓๔ กับมาตรา ๙ และมาตรา ๗๕แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลแหลมฉบัง อำเภอศรีราชา และอำเภอบางละมุงจังหวัดชลบุรี พ.ศ.๒๕๓๔มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา๓ ให้จัดตั้งเทศบาลตำบลแหลมฉบังอำเภอศรีราชา และอำเภอบางละมุง จังหวัดชลบุรี ขึ้นในเขตพื้นที่ตำบลทุ่งสุขลาและพื้นที่บางส่วนของตำบลสุรศักดิ์ ตำบลหนองขาม ตำบลบึง อำเภอศรีราชาและตำบลบางละมุง อำเภอบางละมุง จังหวัดชลบุรี มีชื่อว่า เทศบาลตำบลแหลมฉบังอำเภอศรีราชา และอำเภอบางละมุง จังหวัดชลบุรีมาตรา ๔ ให้กำหนดเขตเทศบาลตำบลแหลมฉบังอำเภอศรีราชา และอำเภอบางละมุง จังหวัดชลบุรี ไว้ดังนี้ด้านเหนือตั้งแต่หลักเขตที่ ๑ ซึ่งตั้งอยู่ริมชายฝั่งทะเลอ่าวไทย ด้านตะวันตกที่จุดซึ่งเส้นขนานระยะ ๒๐๐ เมตร กับแนวเส้นแบ่งเขตตำบลระหว่างตำบลสุรศักดิ์กับตำบลทุ่งสุขลาบรรจบกับริมชายฝั่งทะเลอ่าวไทย ด้านตะวันตก ไปทางทิศตะวันออก ตามแนวเส้นขนานระยะ๒๐๐ เมตร กับแนวเส้นแบ่งเขตตำบลระหว่างตำบลสุรศักดิ์กับตำบลทุ่งสุขลาถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๓ ฟากตะวันตกจากหลักเขตที่๒ เป็นเส้นตรงไปทางทิศตะวันออก ตัดกับทางรถไฟสายตะวันออกที่จุดซึ่งอยู่ห่างจากถนนสุขาภิบาล๖ ตัดกับทางรถไฟสายตะวันออก ไปทางทิศเหนือ ตามแนวทางรถไฟสายตะวันออก ระยะ ๑,๗๐๐เมตร แล้วไปทางทิศตะวันออก ตามแนวเส้นตั้งฉากกับแนวศูนย์กลางทางรถไฟสายตะวันออกระยะ ๕๕๐ เมตร ถึงหลักเขตที่ ๓จากหลักเขตที่๓ เป็นเส้นตรงไปทางทิศใต้ ถึงหลักเขตที่ ๔ ซึ่งตั้งอยู่ริมถนนสุขาภิบาล ๖ฟากตะวันออก ที่จุดซึ่งถนนซากยายจีน - มาบเสม็ดแดงบรรจบกับถนนสุขาภิบาล ๖ด้านตะวันออก จากหลักเขตที่ ๔ เป็นเส้นตรงไปทางทิศตะวันออก ตามแนวเส้นตั้งฉากกับแนวศูนย์กลางทางรถไฟสายตะวันออกถึงหลักเขตที่ ๕ ซึ่งตั้งอยู่บนเส้นขนานระยะ ๓,๕๐๐ เมตรกับศูนย์กลางทางรถไฟสายตะวันออกจากหลักเขตที่๕ เป็นเส้นขนานระยะ ๓,๕๐๐ เมตร กับศูนย์กลางทางรถไฟสายตะวันออก ถึงหลักเขตที่ ๖ซึ่งตั้งอยู่ริมห้วยกงได ฝั่งใต้ด้านใต้จากหลักเขตที่ ๖ เลียบริมห้วยกงได ฝั่งใต้ ไปทางทิศตะวันตกเฉียงใต้และเลียบริมคลองบางละมุง ฝั่งใต้ ไปทางทิศตะวันตก ถึงหลักเขตที่ ๗ซึ่งตั้งอยู่ริมชายฝั่งทะเลอ่าวไทยด้านตะวันตก บริเวณปากคลองบางละมุง ฝั่งใต้ด้านตะวันตกจากหลักเขตที่ ๗ เป็นเส้นตั้งฉากระยะ ๓,๐๐๐ เมตรกับชายฝั่งทะเลอ่าวไทย ด้านตะวันตก ไปทางทิศตะวันตกเฉียงใต้ ถึงหลักเขตที่ ๘จากหลักเขตที่๘ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๙ซึ่งตั้งอยู่ปลายสุดของเขื่อนกันคลื่นท่าเรือน้ำลึกแหลมฉบัง ด้านใต้จากหลักเขตที่๙ เป็นเส้นตรงไปทางทิศตะวันออกเฉียงเหนือ ถึงหลักเขตที่ ๑๐ซึ่งตั้งอยู่ปลายสุดของท่าเทียบเรือบริษัทเอสโซ่สแตนดาร์ด ประเทศไทย จำกัดจากหลักเขตที่๑๐ เป็นเส้นตรงไปทางทิศตะวันออกเฉียงเหนือ ถึงหลักเขตที่ ๑๑ซึ่งตั้งอยู่ปลายสุดของท่าเทียบเรือบริษัทไทยออยส์ จำกัดจากหลักเขตที่๑๑ เป็นเส้นตรงไปทางทิศตะวันออกเฉียงเหนือ จนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้เทศบาลตำบลแหลมฉบัง อำเภอศรีราชาและอำเภอบางละมุง จังหวัดชลบุรี ที่จัดตั้งขึ้นตามพระราชกฤษฎีกานี้อยู่ในความควบคุมดูแลของกระทรวงมหาดไทยมาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลแหลมฉบัง อำเภอศรีราชา และอำเภอบางละมุง จังหวัดชลบุรีพ.ศ. ๒๕๓๔(ดูข้อมูลจากภาพกฎหมาย)หมายเหตุ:-เหตุผลในการประกาศใช้พระราชกฤษฎีกาฉบับนี้ คือเนื่องจากพื้นที่ในตำบลทุ่งสุขลา และพื้นที่บางส่วนของตำบลสุรศักดิ์ ตำบลหนองขามตำบลบึง อำเภอศรีราชา และตำบลบางละมุง อำเภอบางละมุง จังหวัดชลบุรีเป็นพื้นที่ที่เป็นที่ตั้งของท่าเรือน้ำลึก อันเป็นท่าเรือพาณิชย์หลักของประเทศตลอดจนเป็นเขตพัฒนาอุตสาหกรรมและศูนย์พาณิชยกรรมเพื่อการส่งออกตามโครงการพัฒนาพื้นที่บริเวณชายฝั่งทะเลตะวันออกตามแผนพัฒนาเศรษฐกิจและสังคมแห่งชาติสมควรจัดตั้งท้องถิ่นในเขตพื้นที่ดังกล่าวเป็นเทศบาลตำบลแหลมฉบัง อำเภอศรีราชาและอำเภอบางละมุง จังหวัดชลบุรีเพื่อให้เป็นองค์กรการปกครองท้องถิ่นทำหน้าที่ควบคุมและบังคับใช้แผนพัฒนาเมืองตลอดจนเป็นหน่วยงานที่จะให้บริการสังคมแก่ชุมชนและการดำเนินกิจการของอุตสาหกรรมต่างๆ กับให้ประชาชนได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้มณฑาทิพย์/พิมพ์๑๑ กันยายน ๒๕๔๖อรรถชัย/สุมลรัตน์แก้ไข๑๗กันยายน ๒๕๔๖ปิติวรรณ/ปรับปรุง๒๔ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๐๘/ตอนที่๒๑๑/ฉบับพิเศษหน้า ๓๗/๔ธันวาคม ๒๕๓๔